wickkiey/tamil-wikipedia-chunked huggingface dataset:
# மலேசிய கூட்டரசு சாலை 9

## பொது

மலேசிய கூட்டரசு சாலை 9-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.  
**தித்திவாங்சா மலைத்தொடர்** (*Titiwangsa Mountains*) என்பது தீபகற்ப மலேசியாவின் மத்தியமலைத் தொடராகும். இந்த மலைத் தொடர் தீபகற்ப மலேசியாவின் முதுகெலும்பாக விளங்குகின்றது.  
இதன் வடபகுதி தென் தாய்லாந்தில் தொடங்குகின்றது. இதனைச் **சங்காலாகிரி தொடர்** (*Sankalakhiri Range*) என்றும் அழைக்கிறார்கள். இந்தத் தொடர் தீபகற்ப மலேசியாவை இரண்டாகப் பிரிக்கின்றது. வடக்கில் இருந்து தென் கோடி வரையில் இதன் நீளம் 480 கி.மீ. ஆகும்.
# மலேசிய கூட்டரசு சாலை 9

## சாலை மாற்றுவழிகளின் பட்டியல்

| குறிப்புகள் |  |  |
| --- | --- | --- |
| **காராக்** | **மேற்கு**
கோலாலம்பூர்
பெந்தோங்
ரவுப்
கோலா லிப்பிஸ்
**** **காராக் நெடுஞ்சாலை**  
கோலாலம்பூர்
ஈப்போ
கெந்திங் மலை
**கிழக்கு**
குவாந்தான்
தெமர்லோ
மாரான்
மெந்தகாப்
****
**கிழக்கு கடற்கரை விரைவுச்சாலை**  
குவாந்தான்  
கோலா திரங்கானு T-சந்திப்புகள் |  |
| செரி டெலிமோங் |  |  |
| சுங்கை பெர்டாக் |  |  |
| ரெஞ்ஜோக் |  |  |
| லாடாங் டெலிமாங் |  |  |
| லாடாங் துவான் |  |  |
| சுங்கை கபோய் |  |  |
| கம்போங் பத்து 36 |  |  |
| கெமன்சுல் சாலை | **கிழக்கு**
சீனப்பள்ளி கெமன்சுல் சாலை
பெல்டா கெமன்சுல் T-சந்திப்புகள் |  |
| பொன்சூன் கிராமம் |  |  |
| சேபி கிராமம் |  |  |
| மஞ்சிஸ் |  |  |
| கம்போங் தெங்கா |  |  |
| சிம்பாங் பெலாங்காய் | **கிழக்கு**
சீனப்பள்ளி புக்கிட் காஜா
சீனப்பள்ளி கம்போங் புக்கிட் காஜா
சீனப்பள்ளி பெல்டா புக்கிட் மெண்டி
திரியாங்
கெமாயான் T-சந்திப்புகள் |  |
| '''<span>பகாங்
பெந்தோங் மாவட்ட எல்லை</span>''' |  |  |
| **<span>நெகிரி செம்பிலான் எல்லை</span>** |  |  |
| '''<span>நெகிரி செம்பிலான்
ஜெலுபு மாவட்ட எல்லை</span>''' |  |  |
| ரங்கோய் கிராமம் |  |  |
| டுரியான் திபுஸ் |  |  |
| சிம்பாங் டுரியான் |  |  |
| ஆயர் பானிங் |  |  |
| கெரங்காய் சாலை | **தென்மேற்கு**
<span><span><span>N23</span></span></span> கெரங்காய் சாலை
<span><span><span>N23</span></span></span> கெரங்காய் கிராமம்
கோலா கிளாவாங்
சிரம்பான் T-சந்திப்புகள் |  |
| புத்ரா கிராமம் |  |  |
| சிம்பாங் பெர்த்தாங் | **தென்மேற்கு**
கோலா கிளாவாங்
சிரம்பான் T-சந்திப்புகள் |  |
| செர்த்திங் உலு | **வடகிழக்கு**
ஆயர் ஈத்தாம்
பெரா
தெமர்லோ T-சந்திப்புகள் |  |
| செர்த்திங் தெங்கா |  |  |
| **செர்த்திங்** | **கிழக்கு**
**பெரா நெடுஞ்சாலை**
பண்டார் செரி ஜெம்போல்
பண்டார் துன் அப்துல் ரசாக்
முவாட்சாம் சா நகரம்
பெக்கான்
குவாந்தான்
பெரா ஏரி T-சந்திப்புகள் |  |
| பத்து கிக்கிர் | **கிழக்கு**
ஜம்பு லாப்பான் கிராமம்
பகாவ்
**மேற்கு**
<span><span><span>N19</span></span></span> **பெர்த்தாங்-பத்து கிக்கிர் சாலை**
சிம்பாங் பெர்த்தாங்
கோலா கிளாவாங் T-சந்திப்புகள் |  |
| சுவாசே | **கிழக்கு**
பகாவ்
ரொம்பின்
கிம்மாஸ் T-சந்திப்புகள் |  |
| **<span> ஜெலுபு-கோலா பிலா மாவட்ட எல்லை </span>** |  |  |
| பெலங்காய் |  |  |
| **கோலா பிலா** | **மேற்கு**
சிரம்பான்
கோலாலம்பூர்
தஞ்சோங் ஈப்போ
செரி மெனாந்தி T-சந்திப்புகள் |  |
| டெபாட் கெனிங் |  |  |
| பத்து தெமென்சு |  |  |
| தானா மேரா |  |  |
| **சுங்கை பிலா பாலம்** |  |  |
| செனாலிங் | **மேற்கு**
<span><span><span>N24</span></span></span> '''தஞ்சோங் ஈப்போ
செனாலிங் சாலை'''
தஞ்சோங் ஈப்போ
செரி மெனாந்தி T-சந்திப்புகள் |  |
| செனாலிங் |  |  |
| சுங்கை லாயாங் |  |  |
| செலாரு |  |  |
| உலு செலாரு |  |  |
| சிம்பாங் டாங்கி |  |  |
| ஜொகூல் | **மேற்கு**
<span><span><span>N14</span></span></span> **இனாஸ் சாலை**
இனாஸ்
ரெம்பாவ் T-சந்திப்புகள் |  |
| **<span>கோலா பிலா-தம்பின் மாவட்ட எல்லை</span>** |  |  |
| கோலா நூரி |  |  |
| ஆயர் மாவாங் |  |  |
| செனகா கிராமம் |  |  |
| **தம்பின்** | **மேற்கு**
சிரம்பான்
ரெம்பாவ்
**கிழக்கு**
கெமிஞ்சே
கிம்மாஸ்
சிகாமட்
**தெற்கு**
அலோர் காஜா
மலாக்கா
**** **வடக்கு-தெற்கு விரைவுச்சாலை**  
கோலாலம்பூர்
சிரம்பான்
ஜொகூர் பாரு
சிங்கப்பூர் T-சந்திப்புகள் | } |
# புளோரோவளையபுரோப்பேன்

**புளோரோவளையபுரோப்பேன்** (*Fluorocyclopropane*) என்பது C<sub>3</sub>H<sub>5</sub>F என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். ஆலோ ஆல்க்கேன் குடும்பத்தில் புளோரோவளையபுரோப்பேன் ஓர் உறுப்பினராகும்.
# புளோரோவளையபுரோப்பேன்

## தயாரிப்பு

இமிடாசோலைலிடின் வளையபுரோப்பைல் குழுவை செனான் இருபுளோரைடுடன் சேர்த்து வினைபுரியச் செய்வதன் மூலம் புளோரோவளையபுரோப்பேன் சேர்மத்தை தயாரிக்க முடியும்.  
மேலும், துத்தநாக கார்பீனாய்டுகளைப் பயன்படுத்தி புளோரோ-பதிலீடு செய்யப்பட்ட அல்லைலிக்கு ஆல்ககால்களின் ஆடிஎதிர் உரு தெரிவு வளைய புரோப்பேனேற்ற வினை மூலமும் புளோரோவளையபுரோப்பேனை தயாரிக்கலாம்.
# பலோத்ரா

**பலோத்ரா** (*Balotra*), இராஜஸ்தான் மாநிலத்தின் பார்மேர் மாவட்டத்தின் பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்ட பலோத்ரா மாவட்டத்தின் நிர்வாகத் தலைமையிடம் மற்றும் நகராட்சி ஆகும்மேலும் இந்நகரம் பச்பத்ரா வருவாய் வட்டத்தின் நிர்வாகத் தலைமையிடமாகவும் உள்ளது. பலோத்ரா நகரம் இராஜஸ்தான் மாநிலத்தில் மேற்கில், இந்தியா-பாகிஸதான் எல்லைப்புறத்தில், தார் பாலைவனத்தில் உள்ளது.
# பலோத்ரா

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 35 வார்டுகளும், 12911 வீடுகளும் கொண்ட பலோத்ரா நகராட்சியின் மக்கள் தொகை 74,496 ஆகும். அதில ஆண்கள் 38,715 மற்றும் பெண்கள் 35,781 ஆக உள்ளனர். பாலின விகிதம் 1000 ஆண்களுக்கு 924 பெண்கள் வீதம் உள்ளனர். சராசரி எழுத்தறிவு 75.52 %. பட்டியல் சாதியினரும் பட்டியல் பழங்குடியினரும் முறையே 14.20 % மற்றும் 3.37 % ஆக உள்ளனர்.
இதன்மக்கள் தொகையில் இந்துக்கள் 76.74%, [சைனம்|சமணர்கள்]]11.83% முஸ்லீம்கள் 11.01% மற்றும் பிறர் 0.43% ஆக உள்ளனர்.
# பலோத்ரா

## போக்குவரத்து

### இரயில்வே

பலோத்திரா தொடருந்து நிலையம்ஜோத்பூர், ஜெய்ப்பூர் சண்டிகர் நகரங்களுடன் இணைக்கிறது.
# நிகான் கிதான்கியோ

**நிகான் கிதான்கியோ** (*Nihon Hidankyo*) எனும் **சப்பான் அணு, ஐதரசன் குண்டுகளால் பாதிக்கப்பட்டவர்களின் கூட்டமைப்பு** (*Japan Confederation of A- and H-Bomb Sufferers Organizations*) என்பது 1956ஆம் ஆண்டில் உருவாக்கப்பட்ட ஒரு குழுவாகும். இது போரினால் பாதிக்கப்பட்டவர்களுக்கான ஆதரவை மேம்படுத்தவும், அணு ஆயுதங்களை ஒழிக்கவும் அரசாங்கங்களுக்கு அழுத்தம் கொடுத்து அணு ஆயுதங்களை ஒழிக்கும் குறிக்கோள்களுடன், சப்பான் அரசினை வலியுறுத்துவதற்காக உருவாக்கப்பட்டது.  
ஆயிரக்கணக்கான சாட்சிகளின் அடிப்படையில், தீர்மானங்கள் மற்றும் பொது முறையீடு மூலம் உலகளாவிய அணு ஆயுதக் குறைப்புக்காக வாதிட ஐக்கிய நாடுகள் உட்படப் பல்வேறு பன்னாட்டு அமைப்புகளுக்கு ஆண்டுதோறும் பிரதிநிதிகளை அனுப்புதல் இந்த அமைப்பின் செயல்பாடுகளில் அடங்கும்.  
அணு ஆயுதங்கள் இல்லாத உலகை அடைவதற்கான தன் முயற்சிகளுக்காகவும், அணு ஆயுதங்களை மீண்டும் பயன்படுத்தக்கூடாது என்று சாட்சியம் மூலம் நிரூபித்ததற்காகவும் இந்த அமைப்புக்கு 2024 அமைதிக்கான நோபல் பரிசு வழங்கப்பட்டது.
# நிகான் கிதான்கியோ

## கண்ணோட்டம்

நிகோன் கிதான்கியோ என்பது இரோசிமாவிலும் நாகாசாக்கியிலும் அணுக்குண்டு வீச்சிலிருந்து ஒவ்வொரு மாகாணத்திலும் பாதிக்கப்பட்டவர்களின் தப்பிப்பிழைத்த குழுக்களால் உருவாக்கப்பட்ட ஒரு நாடு தழுவிய அமைப்பாகும். 1954ஆம் ஆண்டில் அமெரிக்காவால் பிகினி அடோலில் நடத்தப்பட்ட வெப்ப அணு ஆயுதச் சோதனையாகக் காசில் பிராவோவின் வீழ்ச்சி, அண்டை அடோல்களில் வசிப்பவர்களுக்கும் சப்பானிய மீன்பிடிக் கப்பலான *டைகோ புகுரியு மாரு* 23 குழு உறுப்பினர்களுக்கும் கடுமையான கதிர்வீச்சு நோய்க்குறியை ஏற்படுத்தியது. இது அடுத்த ஆண்டு இரோசிமாவில் அணு, ஐதரசன் குண்டுகளுக்கு எதிரான சப்பான் குழு உருவாக்க வழிவகுத்தது. இந்த இயக்கத்தால் ஈர்க்கப்பட்டும், ஆதரிக்கப்பட்டும், அணுக்குண்டு பாதிப்பிலிருந்து தப்பியவர்கள் 1956 ஆகத்து 10 அன்று நாகாசாகியில் நடந்த சபையின் இரண்டாவது வருடாந்திர மாநாட்டில் நிகோன் கிடான்கியோவை நிறுவினர். இருப்பினும், இந்த அமைப்பு அமெரிக்க ஐக்கிய நாடுகளுக்கு எதிரான நடவடிக்கைகளில் தீவிரமாக ஈடுபட்டபோது இந்த இயக்கத்தின் ஒற்றுமை பாதிக்கப்பட்டது. 1961-இல் சோவியத் ஒன்றியம் அணு ஆயுதச் சோதனைகளை மீண்டும் தொடங்கியபோது, இந்த அமைப்பின் பொதுவுடமை பிரிவு இவற்றைக் கண்டிக்க மறுத்தது. இது அமைப்புக்குள் கடுமையான பதற்றத்திற்கு வழிவகுத்தது. பழமைவாத தாராளவாத ஜனநாயகவாதிகளின் ஆதரவுடன், தீவிரமான பொதுவுடைமை எதிர்ப்பு ஜனநாயக சோசலிஸ்ட் கட்சித் தலைவரான மசடோசி மாட்சுசிட்டா தலைமையிலான ஒரு புதிய அமைப்பினை நிறுவ வழிவகுத்தது. அணுசக்தி எதிர்ப்பு இயக்கங்களுக்குள் ஏற்பட்ட இந்த உள் பதற்றங்கள், இரோசிமா போன்ற சில மாகாண கிடான்கியோசு உள்ளூர் மட்டத்திலும் பிளவுபடக் காரணமாக அமைந்தது. இங்கு சமதர்ம கட்சி ஆதரவு மற்றும் பொதுவுடைமை கட்சி ஆதரவு கிடான்கியசு இருவரும் ஒரே பெயரில் செயல்பட்டன.  
- அணு ஆயுதங்களை ஒழிப்பதற்கான வாதம் மற்றும் அரசுகளிடம் இழப்பீடுகளுக்கான கோரிக்கைகள்
- சப்பானிய அரசாங்கம், ஐக்கிய நாடுகள் சபை மற்றும் பிற அரசாங்கங்களுக்கு எதிரான நடவடிக்கைகளுக்கு மனு
- அணு ஆயுதங்களை அகற்றுதல், அணு ஆயுதங்களை அகற்றும் பன்னாட்டு ஒப்பந்தம் ஏற்படுத்துதல், பன்னாட்டு மாநாடுகளை நடத்துதல், அணுசக்தி அல்லாத சட்டங்களை இயற்றுதல் மற்றும் கிபகுசா ஆதரவு நடவடிக்கைகளை மேம்படுத்துதல்
- உள்நாட்டிலும் பன்னாட்டு அளவிலும் அணுக்குண்டு வெடிப்புகளின் யதார்த்தங்கள் குறித்த விழிப்புணர்வை ஏற்படுத்துதல்
- அணுக்குண்டு சேதம் குறித்த ஆராய்ச்சி, ஆய்வு, வெளியீடு, கண்காட்சிகள் மற்றும் கூட்டங்கள் நடத்துதல்
- கிபகுசாவுக்கான ஆலோசனை மற்றும் ஆதரவு நடவடிக்கைகள்
# நிகான் கிதான்கியோ

## விருதுகள்

- 2003: சீன் மேக்பிரைட் அமைதிப் பரிசு
- 2010: அமைதிக்கான நோபல் பரிசு பெற்றவர்களின் உலக உச்சிமாநாட்டில் சமூக செயல்பாட்டிற்கான விருது
- 2024: அமைதிக்கான நோபல் பரிசு  
அமைதிக்கான நோபல் பரிசு வழங்கப்படுவதற்கு முன்பு, நிகோன் கிதான்கியோ 1985,1994 மற்றும் 2015ஆம் ஆண்டுகளில் சுவிட்சர்லாந்தைத் தளமாகக் கொண்ட பன்னாட்டு அமைதி பணியகத்தால் பரிந்துரைக்கப்பட்டது.
# அமெரிக்க செயற்கை உள் உறுப்புகள் சங்கம்

**அமெரிக்க செயற்கை உள் உறுப்புகள் சங்கம்** (*American Society for Artificial Internal Organs*) என்பது என்பது செயற்கை உள் உறுப்புகள் மற்றும் அவற்றின் வளர்ச்சியில் ஆர்வமுள்ள தனிநபர்கள் மற்றும் குழுக்களின் ஓர் அமைப்பாகும்.  
செயற்கை உள் உறுப்புகள் பற்றிய ஆராய்ச்சியை இச்சங்கம் ஆதரிக்கிறது. ஓவ்வோர் ஆண்டும் சங்கத்தின் கூட்டத்தை நடத்துகிறது. இக்கூட்டம் தொழில்துறை, ஆராய்ச்சியாளர்கள் மற்றும் அரசு அதிகாரிகளை ஈர்க்கிறது.  
சிறுநீரகவியல், இதய நுரையீரல் சாதனங்கள் (செயற்கை இதயங்கள், இதய நுரையீரல் இயந்திரங்கள்) மற்றும் உயிரியல் பொருட்கள் ஆகிய உறுப்புகளை செயற்கையாக உருவாக்குவதில் அமெரிக்க செயற்கை உள் உறுப்புகள் சங்கம் மிகவும் அதிகமாக முன்னெடுக்கிறது. அமெரிக்க செயற்கை உள் உறுப்புகள் சங்க செய்தி இதழ் ஒன்றையும் ஆண்டுக்கு 10 இதழ்களை இச்சங்கம் வெளியிடுகிறது.
# நதாராம் சர்மா கவுர்

**நதாராம் சர்மா கவுர்** (Natharam Sharma Gaur) (1874-1943) நௌடங்கி (வட இந்தியாவின் ஓபராடிக் தியேட்டர்) நாடகங்களின் எழுத்தாளரும் கலைஞரும் ஆவார். இது இப்போது இந்தியாவின் உத்தரப்பிரதேசத்தில் உள்ள அத்ராஸின் இந்தர்மன் அகாராவின் நாடகங்கள் ஆகும். நௌடங்கி நாடகம் வாழ்க்கையை விடப் பெரியதாக இருந்தது. பாலிவுட் ஆடம்பரங்களுக்கு முன்னோடியாக, இது கவர்ச்சியும் தூய கற்பனையும் நிறைந்த உலகமாக இருந்தது. பாடல், நடனம், காதல் மற்றும் உணர்ச்சி நிறைந்த பல நாடகங்களை அள்ளிக் கொடுத்தன. இந்த வகையில் நிகழ்த்தப்பட்ட பிரபலமான நாடகங்களில் தனது வார்த்தையைக் காப்பாற்றுவதற்காக செல்வம், ராஜ்யம், மனைவி மற்றும் குழந்தைகளை விட்டுக்கொடுத் ராஜா அரிச்சந்திரா போன்ற வரலாற்று நாயகர்கள் திரண்டிருந்தனர்.
# நதாராம் சர்மா கவுர்

## தொடக்க கால வாழ்க்கை

நதாராம் 1874 ஜனவரி 14 அன்று அத்ராசு மாவட்டத்தில் உள்ள தரியாபூர் கிராமத்தில் ஒரு பிராமணக் குடும்பத்தில் பிறந்தார். இவர் மிகவும் ஏழ்மையான குடும்பத்தைச் சேர்ந்தவர். இவர் தனது பார்வையற்ற தந்தையான பாகீரத்மலுக்கு வழிகாட்டி, பிச்சைக்காக பாடும் குழந்தையாக அத்ராசுக்கு வந்தார். அவரது இனிமையான குரலும் அழகான முகமும் அத்ராசின் இந்தர்மன் அகாராவின் சீடர்களில் ஒருவரான சிரஞ்சிலாலின் கவனத்தை ஈர்த்தது. நதாராம் அகாராக்களால் ஏற்றுக்கொள்ளப்பட்பார். அங்கு இவர் வாசிப்பு மற்றும் எழுத்துடன் பாரம்பரிய இசை மற்றும் நடனம் கற்றுக்கொண்டார். நதாராம் மிகக் குறுகிய காலத்தில் கலையில் தேர்ச்சி பெற்று தனது குழுவின் நட்சத்திரமாக ஆனார். பின்னர், இவர் தனது சொந்தக் குழுவை உருவாக்கி 'ஷியாம்' என்ற அச்சகத்தைத் தொடங்கினார். நதாராம் வட அமெரிக்கா, இந்தோனேசியா, மொரீசியஸ் மற்றும் மியான்மரில் தனது நாடகங்களை நிகழ்த்தினார். ரங்கூனில் பலர் நதாராமின் நாடகங்களைப் புரிந்துகொள்வதற்கான ஒரே நோக்கத்திற்காக இந்தியைக் கற்றுக்கொண்டனர்.
# நதாராம் சர்மா கவுர்

## தொழில் வாழ்க்கை

1897 முதல் 1940 வரை 113 நாடகங்களை நதாராம் எழுதினார்.
# அசாமில் வங்காள இந்துக்கள்

**அசாமில் வங்காள இந்துக்கள்** (*Bengali Hindus in Assam*) அசாமில் அசாமிய இந்துக்களுக்கு அடுத்தபடியாக இரண்டாவது பெரிய இந்து சமூகமாக வங்காள இந்துக்கள் உள்ளனர். மதிப்பீட்டு ஆய்வின்படி, 2011 ஆம் ஆண்டு நிலவரப்படி சுமார் 6-7.5 மில்லியன் வங்காள இந்துக்கள் அசாமில் வாழ்கின்றனர். இவர்களில் பெரும்பாலோர் பராக் பள்ளத்தாக்கில் வாழ்கின்றனர். மேலும் கணிசமான மக்கள் அசாமின் பிரதான நிலப்பரப்பான பிரம்மபுத்திரா ஆற்றுப் பள்ளத்தாக்கிலும் வாழ்கின்றனர். ஆதிக்கம் செலுத்தும் பிரம்மபுத்திரா பள்ளத்தாக்கில் உள்ள பெரும்பாலான வங்காளிகள் அண்டை மாநிலங்களான கிழக்கு வங்காளம் மற்றும் திரிபுராவில்ருந்து குடியேறியவர்கள். அதே நேரத்தில் அசாமின் பராக் பள்ளத்தாக்குப் பகுதியிலுள்ள வங்காளிகள் பெரும்பாலும் பூர்வீகவாசிகள். மேற்கு வங்காளத்திற்கு அடுத்தபடியாக இரண்டாவது பெரிய வங்காள இந்து மக்கள் தொகை அசாமில் உள்ளது.
# அசாமில் வங்காள இந்துக்கள்

## வரலாறு

### பராக் பள்ளத்தாக்கு

பராக் பள்ளத்தாக்கு வடகிழக்கு இந்தியாவின் அசாம் மாநிலத்தின் தெற்கில் மலைகளால் சூழப்பெற்றுள்ளது. இப்பகுதியில் பராக் ஆறு பாய்வதால் இதற்கு பராக் பள்ளத்தாக்கு எனப்பெயராயிற்று. மலைகள் மற்றும் பராக் பள்ளத்தாக்கு கோட்டத்தில் அமைந்த பராக் பள்ளத்தாக்கில் அசாமின் கசார் மாவட்டம், கரீம்கஞ்சு மாவட்டம், ஹைலாகண்டி மாவட்டம் உள்ளது. சில்சார் நகரம் பராக் பள்ளத்தாக்கின் பெரிய நகரம் ஆகும்.
# அசாமில் வங்காள இந்துக்கள்

## வரலாறு

### அசாம் பள்ளத்தாக்கு

கி. பி. 1826இல் அசாம் இணைக்கப்பட்ட பிறகு, முதல் கட்டத்தில் வங்காளப் பகுதியிலிருந்து அசாமின் பிரதான நிலப்பரப்பான பிரம்மபுத்திரா ஆற்றுப் பள்ளத்தாக்கிற்கு வங்காள இந்துக்கள் பெருமளவில் குடிபெயர்வதை ஆங்கிலேயர்கள் ஊக்குவித்தனர். இந்த வருகை நிர்வாகத் தொழிலாளர்கள், நீதிமன்ற அதிகாரிகள், வங்கியாளர்கள், இரயில்வே ஊழியர்கள், வணிகர்கள் மற்றும் அதிகாரத்துவவாதிகள் உள்ளிட்ட காலனித்துவ நிர்வாகத்திற்குள் பல்வேறு பாத்திரங்களை நிரப்ப உதவியது. ஏனென்றால், அந்த நேரத்தில், அசாமிய மக்கள் பெருமளவில் படிக்காதவர்களாகவும், அனுபவம் இல்லாதவர்களாகவும், மேற்கத்திய ஆங்கிலக் கல்வியை வெளிப்படுத்தாதவர்களாகவும் இருந்தனர். வங்காள இந்துக்கள் மேற்கத்தியக் கல்வியில் படித்தவர்களாகவும், அனுபவம் வாய்ந்தவர்களாகவும் கருதப்பட்டனர். வங்காள இந்துக்கள் 1947 இல் வங்காளப் பிரிவினையின் போதும், 1971வங்காளதேச விடுதலைப் போருக்கு முன்பும் முறையே இரண்டாவது மற்றும் மூன்றாவது கட்டங்களில் அகதிகளாக குடிபெயர்ந்தனர்.
# அசாமில் வங்காள இந்துக்கள்

## பண்பாடு

அசாமில் உள்ள வங்காளிகளின் கலாச்சாரம் முக்கியமாக அசாமிய-வங்காள கலாச்சாரம் மற்றும் மரபுகளின் கலப்பு கலவையால் தாக்கத்தை ஏற்படுத்தியது. அசாமியர்கள் ஆதிக்கம் செலுத்தும் பிரம்மபுத்திரா பள்ளத்தாக்கு/அசாம் பள்ளத்தாக்கில் வசிக்கும் வங்காளிகள் வங்காளத்தை தங்கள் தாய்மொழியாகப் பேசுகிறார்கள். அதே சமயம் அசாமிய மொழியை தங்கள் 2 வது மொழியாகவும் பேசுகிறார்கள். மேலும் அசாமிய சமூகத்தின் பிரதான நீரோட்டத்தில் "பெரிய அசாமிய சமுதாயம்" என்று ஒருங்கிணைக்கப்படுகிறார்கள். வங்காள அடையாளம் முழுவதுமாக, குறிப்பாக அசாம் பள்ளத்தாக்கில் மொழியியல் சார்ந்தது. அதே சமயம் வங்காளி ஒரு இனமாக அசாமியராகக் கருதப்படுகிறது..
# அசாமில் வங்காள இந்துக்கள்

## மக்கள் தொகை

மதிப்பீட்டு ஆராய்ச்சியின்படி அசாமில் ஒரு பெரிய வங்காள இந்து மக்கள் தொகை உள்ளது. ஆனால் பல்வேறு ஆதாரங்கள் அசாமில் வங்காள இந்து மக்கள் தொகையைப் பற்றி மாறுபட்ட மதிப்பீடுகளைக் கொண்டுள்ளன. ஏனெனில் இந்திய மக்கள் தொகை கணக்கெடுப்பு, பேசும் மொழிகளை மத ரீதியாகப் பிரிக்க அனுமதிக்கவில்லை. அசாமிய இந்துக்கள் மற்றும் வங்காள முஸ்லிம்கள் (உள்ளூரில் மியாஸ் என அழைக்கப்படுபவர்கள்) 6 மில்லியன் மக்கள்தொகைக்கு அடுத்தபடியாக அசாமில் மூன்றாவது பெரிய சமூகமாக வங்காள இந்துக்கள் இருப்பதாக கூறப்படுகிறது. இது அஸ்ஸாம் அரசாங்கத்தின் 2011 மக்கள் தொகை கணக்கெடுப்பின்படி மாநில மக்கள்தொகையில் 19.3% ஆகும்.  
இவர்கள் பராக் பள்ளத்தாக்கு பிராந்தியத்தில் அதிக அளவில் குவிந்துள்ளனர். அங்கு இவர்கள் பெரும்பான்மையாக உள்ளனர். பராக் பள்ளத்தாக்கில் வங்காள இந்துக்களின் மக்கள் தொகை 20 லட்சம் ஆகும். இது பிராந்தியத்தின் மொத்த மக்கள் தொகையில் 50% ஆகும்.  
அசாமின் பிரம்மபுத்திரா பள்ளத்தாக்கு பிராந்தியத்தில், மக்கள் தொகை கணக்கெடுப்பின் மூலம் வங்காள இந்து மக்கள் தொகைக்கான உண்மையான தரவு எதுவும் கிடைக்கவில்லை. ஆனால் அனைத்து அசாம் வங்காள இளைஞர் மாணவர் கூட்டமைப்பின் புதிய தலைவரின் கூற்றுப்படி பிரம்மபுத்த்ரா பள்ளத்தாக்குப் பகுதியில் சுமார் "40 லட்சம் வங்காள இந்துக்கள்" இருப்பதாக கருதப்படுகிறது.
# அசாமில் வங்காள இந்துக்கள்

## சமூகப் பிரச்சினைகள்

### குடிவரவு

சில்ஹெட் பிரிவைச் சேர்ந்த வங்காள இந்துக்கள் பராக்கின் கசார் மாவட்டத்திற்கு அகதிகளாக வரும் ஒரு புகைப்படம், 1947) ]]
1947இல் வங்காளப் பிரிவினைக்கு பிறகு அசாமிற்கு பெரிய அளவில் வங்காள மக்கள் இடம்பெயர்ந்தனர். முதல் பகுதிக்கு இடையில் சுமார் 274,455 வங்காள இந்து அகதிகள் இப்போது வங்காளதேசம் என்று அழைக்கப்படுவதிலிருந்து (முந்தைய கிழக்கு பாகிஸ்தான்) அசாமின் பல்வேறு இடங்களில் நிரந்தர குடியேறியவர்களாகவும், அதே தசாப்தத்தின் இரண்டாவது பகுதியில் மீண்டும் வந்துள்ளனர். 1964 கிழக்கு பாகிஸ்தான் கலவரங்களுக்குப் பிறகு பல வங்காள இந்துக்கள் அசாமில் அகதிகளாக நுழைந்தனர். மேலும் மாநிலத்தில் குடியேறிய இந்துக்களின் எண்ணிக்கை 1968 இல் (கலவரத்தின் 4 ஆண்டுகளுக்குப் பிறகு) 1971 ஆம் ஆண்டு வங்காளதேச விடுதலைப் போருக்குப் பிறகு சுமார் 347,555 எண்ணிக்கையிலான நான்காவது பகுதிகள் அகதிகளாக லேயே தங்க முடிவு செய்துள்ளனர்.
# அசாமில் வங்காள இந்துக்கள்

## அரசியலும் பாகுபாடும்

வங்காள இந்துக்கள் அவ்வப்போது அசாமிய தேசியவாத அமைப்பு மற்றும் அரசியல் கட்சிகளால் குறிவைக்கப்படுகிறார்கள். அசாமில் மொழியியல் அரசியலின் பின்னணியில், வங்காளிகள் பாகுபாடு காட்டும் வகையில் "பொங்கால்" (வெளியாட்கள்) என்று குறிக்கப்படுகிறார்கள். இது அவதூறானது மற்றும் இனக் கலங்கலாகும். 1971 ஆம் ஆண்டில் வங்காளதேசம் பிறப்பதற்கு பல தசாப்தங்களுக்கு முன்னர் அசாமில் வசிக்கும் வங்காள இந்துக்கள் வழக்கமாக 'வங்காளதேசத்தவர்கள்' என்று அழைக்கப்படுகிறார்கள். ஏனெனில் அனைத்து அசாம் மாணவர் சங்கம் உருவாக்கப்பட்டதிலிருந்து வங்காளிகள் மீதான வெறுப்பு அசாம் அரசியலில் முக்கிய உந்துசக்தியாக உள்ளது. *நிகில் பாரத் பங்காலி உத்பாஸ்டு சமன்வே சமிதி*யின் அசாம் பிரிவின் விளம்பரச் செயலாளர் சுதீப் சர்மாவின் கூற்றுப்படி, மாநிலத்தில் 6 லட்சம் சந்தேகத்திடமான வங்காள இந்து வாக்காளர்கள் உள்ளனர். ஆயிரக்கணக்கான வங்காளிகள் தடுப்பு முகாம்களில் அடைக்கப்பட்டுள்ளனர். மாநிலத்தில் தேசிய குடிமக்கள் பதிவேட்டைப் பொறுத்தவரை, 40 லட்சம் பெயர்கள் கண்டறியப்பட்டுள்ளன. அவர்களில் 12 லட்சம் பேர் வங்காள இந்துக்கள். 1971 ஆம் ஆண்டுக்கு முன்னர் அசாமில் வசிக்கும் மாநிலத்தில் வசிக்கும் வங்காள அகதிகளுக்கு குடியுரிமை வழங்குவதாக 2019 டிசம்பரில் நிறைவேற்றப்பட்ட இந்தியக் குடியுரிமை (திருத்தச்) சட்டம் 2019 உறுதியளித்துள்ளது. 2019 ஜனவரியில், அசாமின் விவசாய அமைப்பான கிரிஷக் முக்தி சங்க்ராம் சமிதி , குடியுரிமை (திருத்தச்) சட்டம் நிறைவேற்றப்பட்டால் அசாமில் சுமார் 2 மில்லியன் வங்காளதேச இந்துக்கள் இந்திய குடிமக்களாக மாறுவார்கள் என்று கூறியது. இருப்பினும், எட்டு லட்சம் இந்து வங்காளதேசத்தவர்கள் மட்டுமே குடியுரிமை பெறுவார்கள் என்று பாரதிய ஜனதா கட்சி கூறியது. பராக் பள்ளத்தாக்கில் வங்காளதேசத்திலிருந்து குடியேறிய இந்துக்களின் எண்ணிக்கை மாறுபட்ட மதிப்பீடுகளைக் கொண்டுள்ளது. அசாம் அரசாங்கத்தின் கூற்றுப்படி, 2019 ஆம் ஆண்டின் குடியுரிமை (திருத்தச்) சட்டம் சட்டமாக மாறினால் பராக் பள்ளத்தாக்கில் வசிக்கும் அத்தகைய லட்சக்கணக்கான மக்கள் குடியுரிமைக்கு தகுதியுடையவர்கள்.
# கைமூர் வனவிலங்கு காப்பகம்

**கைமூர் வனவிலங்கு காப்பகம்** (*Kaimoor Wildlife Sanctuary*) என்பது தென்கிழக்கு உத்தரப் பிரதேசத்தின் சோன்பத்ரா மற்றும் மிர்சாபூர் மாவட்டங்களில் அமைந்துள்ள காட்டுயிர் காப்பகம் ஆகும். இந்தக் காப்பகம் பொதுவாகக் கிழக்கு மற்றும் மேற்கில் கைமூர் மலைத்தொடரின் கிழக்குப் பகுதியில் சோன் ஆறுயும் மேற்கத்திய முனையில் மத்தியப் பிரதேசத்தின் எல்லை வரையும் நீண்டுள்ளது. இது 1982இல் நிறுவப்பட்டது.  
இங்கு 500 சதுர கிலோமீட்டர் பரப்பில் பசுமையான தாவரங்கள் உள்ள நிலத்தைக் கொண்டுள்ளன. இப்பகுதியின் நிலப்பரப்பு இது இங்கு வசிக்கும் விலங்குகளின் வகைகளைப் போலவே மாறுபட்டது.
# கைமூர் வனவிலங்கு காப்பகம்

## அணுகல்

### வானூர்தி மூலம்

கைமூர் வனவிலங்கு காப்பகம் அருகிலுள்ள வானூர்தி நிலையம் வாரணாசியில் உள்ளது.
# கைமூர் வனவிலங்கு காப்பகம்

## அணுகல்

### தொடருந்து மூலம்

கைமூர் வனவிலங்கு காப்பகம் அருகிலுள்ள தொடருந்து நிலையம் ராபர்ட்ஸ்கஞ்ச் தொடருந்து நிலையமாகும்.
# கைமூர் வனவிலங்கு காப்பகம்

## அணுகல்

### சாலை வழியாக

வாரணாசி மற்றும் மிர்சாபூரிலிருந்து (100 கி. மீ.) சாலை வழியாக கைமூரை அணுகலாம். கைமூர் அருகிலுள்ள நகரமான இராபர்ட்சுகஞ்ச் 3 கி. மீ. தொலைவில் உள்ளது. இப்பகுதி முக்கிய நகரங்களுடன் பேருந்து சேவைகள் மூலம் இணைக்கப்பட்டுள்ளது.
# கைமூர் வனவிலங்கு காப்பகம்

## சுற்றுலா இடங்கள்

கைமூர் வனவிலங்கு காப்பகத்தில் உள்ள வனவிலங்குகளில் சிறுத்தை, புல்வாய், புள்ளி மான், இந்தியச் சிறுமான், தேன் கரடி, மயில் ஆகியவை அடங்கும்..சரணாலயத்தில் காணப்படும் முக்கிய காட்டு விலங்குகளாக மான், நீலக் காளை, காட்டுப் பூனை, கரக்கல் ஆகும்.  
முக்கிய தாவரங்களில் சால், சீசம் தேக்கு, மகுவா, நாவல், சித்தா, சாலாய், கோரையா மற்றும் ஜீங்கர் ஆகியவை அடங்கும்.
# மகாவீர் சுவாமி வனவிலங்கு காப்பகம்

**மகாவீர் சுவாமி வனவிலங்கு காப்பகம்** (*Mahavir Swami Wildlife Sanctuary*) இந்தியாவில் உத்தரப்பிரதேசத்தில் உள்ள பல வனவிலங்கு சரணாலயங்களில் ஒன்றாகும். இது ஜான்சியிலிருந்து 125 கி.மீ. தொலைவிலும், இலலித்பூரிலிருந்து 33 கி.மீ. தொலைவிலும் உள்ளது. இந்தச் சரணாலயம் 5.4 சதுர கிலோமீட்டர் பரப்பளவில் பரவியுள்ளது. ஜான்சி புந்தேல்கண்ட் பிராந்தியத்தின் அற்புதமான நுழைவாயிலாக இது உள்ளது. மேலும் இது புகழ்பெற்ற இராணி லட்சுமி பாய் அவர்களால் பிரபலப்படுத்தப்பட்டுள்ளது.  
இங்குக் பல்வேறு வகையான பறவைகள் தவிர, சிறுத்தை, நீலான், காட்டுப்பன்றி, கடமான், கருப்பு மான், கரடி, நரி, குரங்குகள் ஆகியவையும் உள்ளன. நவம்பர் முதல் ஏப்ரல் வரை இங்கு வருகை தருவது சிறந்தது. தங்குமிட வசதிகளை வழங்க வன ஓய்வு இல்லம் உள்ளது.
# கேக்கிரி

**கேக்கிரி** (*Kekri*), இராஜஸ்தான் மாநிலத்தில் 17 ஆகஸ்டு 2023 அன்று புதிதாக நிறுவப்பட்ட கேக்கிரி மாவட்டத்தின் நிர்வாகத் தலைமையிட நகரம் ஆகும். இது அஜ்மீர் நகரத்திற்கு தென்கிழக்கே 78 கிலோ மீட்டர் தொலைவில் உள்ளது.
# கேக்கிரி

## மக்கள் தொகை பரம்பல்

22011ஆம் ஆண்டின் கணக்கெடுபின்படி, 25 வார்டுகளும், 7577 வீடுகளும் கொண்ட கேக்கிரி நகராட்சியின் மக்கள் தொகை 41,890 ஆகும். இதில் ஆண்கள் 21,336 மற்றும் பெண்கள் 20,554 உள்ளனர். பாலின விகிதம் 1000 ஆண்களுக்கு 963 பெண்கள் வீதம் உள்ளனர். சராசரி எழுத்தறிவு 78.66 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 18.10 % மற்றும் 0.90 % ஆக உள்ளனர். இந்துக்கள் 78.07%, முஸ்லீம்கள் 14.14%, சமணர்கள் 7.18% மற்றும் பிறர் 0.60% ஆக உள்ளனர்.
# கங்காபூர் நகரம்

**கங்காபூர் நகரம்** (*Gangapur City*), இந்தியாவின் இராஜஸ்தான் மாநிலத்தில் புதிதாக நிறுவப்பட்ட கங்காபூர் மாவட்டத்தின் நிர்வாகத் தலைமையிட நகரம் ஆகும். இராஜஸ்தானில் கிழக்கில் அமைந்த இந்நகரம், ஜெய்ப்பூருக்கு தென்கிழக்கே 133 கிலோ மீட்டர் தொலைவிலும்; மதுரா மற்றும் ஆக்ராவிற்கு தென்மேற்கே 190 கிலோ மீட்டர் தொலைவிலு உள்ளது
# கங்காபூர் நகரம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, கங்காபூர் நகர நகராட்சி 40 வார்டுகளும்; 21,068 வீடுகளும் கொண்ட கங்காபூர் நகரத்தின் மொத்த மக்கள் தொகை 1,19,090 ஆகும். அதில் ஆண்கள் 62,829 மற்றும் பெண்கள் 56,261 ஆக உள்ளனர். பாலின விகிதம் 1000 ஆண்களுக்கு 895 பெண்கள் வீதம் உள்ளனர். சராசரி எழுத்தறிவு 79.12 %. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 16.00 % மற்றும் 5.79 % ஆக உள்ளனர்.  
உள்ளூர் மக்கள் இந்தி, பிராஜ் மொழி, துந்தாரி மொழி மற்றும் இராசத்தானி மொழிகள் பேசுகின்றனர்.இதன் மக்கள்தொகையில் இந்துக்கள் 71.91%, இசுலாமியர் 26.32%, சமணர்கள் 0.98% மற்றும் பிறர் 0.27% ஆக உள்ளனர்.
# கங்காபூர் நகரம்

## போக்குவரத்து

மும்பை-ஜெய்ப்பூர்-தில்லி செல்லும் தொடருந்துகள் கங்காபூர் நகர தொடருந்து நிலையம் வழியாகச் செல்கிறது.
# முப்புளோரோமீத்தேன்சல்போனைல் அசைடு

## தயாரிப்பு

முப்புளோரோமீத்தேன்சல்போனிக் நீரிலியுடன் பாரம்பரியமாக டைகுளோரோமீத்தேனில் உள்ள
சோடியம் அசைடைச் சேர்த்து சூடுபடுத்துவதன் மூலமாக முப்புளோரோமீத்தேன்சல்போனைல் அசைடை தயாரிக்கமுடியும். இருப்பினும், டைகுளோரோமீத்தேன் பயன்பாடு தவிர்க்கப்படுகிறது. ஏனெனில் இது பயன்படுத்தப்படும் போது மிகவும் வெடிக்கும் தன்மை கொண்ட அசிடோ-குளோரோமீத்தேன் மற்றும் ஈரசிடோமெத்தேன் ஆகியவற்றை உருவாக்குகிறது. அதற்குப் பதிலாக தொலுயீன், அசிட்டோநைட்ரைல் அல்லது பிரிடின் ஆகியவற்றிலும் இவ்வினை நடத்தப்படலாம்.  
:Tf<sub>2</sub>O + NaN<sub>3</sub> → TfN<sub>3</sub> + NaOTf (Tf = CF<sub>3</sub>SO<sub>2</sub>)  
இதற்கு பதிலாக மாற்று தயரிப்பு முறை இமிடசோல்-1- சல்போனைல் அசைடிலிருந்து வினையைத் தொடங்கலாம்.
# முப்புளோரோமீத்தேன்சல்போனைல் அசைடு

## வினைகள்

அமீன்களை அசைடுகளாக மாற்றும் வினையில் முப்புளோரோமீத்தேன்சல்போனைல் அசைடு பயன்படுகிறது.
# சக்கரமில்லாத் தரையிறக்கம்

**சக்கரமில்லாத் தரையிறக்கம்** (*Belly landing*) அல்லது வேக மிகு தரையிறக்கம் என்பது ஒரு வானூர்தி தன் தரையிறங்கும் பல்சக்கரத்தினைப் பயன்படுத்தாமல் தரையிறக்கம் செய்வது ஆகும். வானூர்தியின் அடிப்பகுதி அல்லது உடற் பகுதியினை முதன்மை தரையிறக்கும் சாதனமாகப் பயன்படுத்தும் போது சக்கரமில்லாத் தரையிறக்கம் எனப்படும். இது ஆங்கிலத்தில் *பெல்லி லேண்டிங்* (*belly landing)* எனப்படும். பொதுவாக வேகமிகு பற்சக்கரத் தரையிறக்கம் என்ற சொல் வானூர்தி ஓட்டுநர் தரையிறங்கும் பற்சக்கரத்தினை தரையிறங்க வசதியாக நீட்டிக்க மறந்த சம்பவங்களைக் குறிக்கிறது. இதே நேரத்தில் சக்கரமில்லாத் தரையிறக்கம் என்பது இயந்திரச் செயலிழப்பு காரணமாக வானூர்தி ஓட்டுநர் தரை இறங்கும் பற்சக்கரத்தினைப் பயன்படுத்துவதைத் தடுத்து தரையிறங்கும் சம்பவங்களைக் குறிக்கும்.  
சக்கரமில்லாத் தரையிறக்கத்தின் போது, பொதுவாக வானுர்திக்கு விரிவான சேதம் ஏற்படுகிறது. வானூர்தி மிக வேகமாகவோ அல்லது மிகவும் கடினமாகவோ தரையிறங்கினால், வானூர்தி புரட்டப்படலாம், சிதைந்து போகலாம் அல்லது தீப்பிடித்து எரியக்கூடும் என்ற அபாயத்தை இத்தகைய தரையிறங்கும் நிகழ்வு கொண்டுள்ளன. கட்டுப்பாட்டைப் பராமரிக்கப் போதுமான காற்றின் வேகத்தைப் பராமரிக்கும் அதே வேளையில் வானூர்தி முடிந்தவரை நேராகவும் சமமாகவும் தரையிறங்குவதை உறுதிப்படுத்தத் தீவிரத் துல்லியம் தேவைப்படுகிறது. வலுவான குறுக்கு காற்று, குறைந்த தெரிவுநிலை, வானூர்திக்குச் சேதம் அல்லது செயல்படாத கருவிகள் அல்லது கட்டுப்பாடுகள் இம்முறைத் தரையிறங்கும் அபாயத்தைப் பெரிதும் அதிகரிக்கின்றன. இருப்பினும், வானூர்தி விபத்துக்களில் மிகவும் பொதுவான வகைகளில் ஒன்று சக்கரமில்லாத் தரையிறக்கம் ஆகும், மேலும் இதனைக் கவனமாகச் செயல்படுத்தினால் பொதுவாக ஆபத்தில்லாமல் அமையும்.
# சக்கரமில்லாத் தரையிறக்கம்

## காரணங்களும் தடுப்பு முறைகளும்

### இயந்திர செயலிழப்பு

இயந்திரச் செயலிழப்பு பற்சக்கரமில்லா தரையிறங்குவதற்கான மற்றொரு காரணமாகும். பெரும்பாலான தரையிறங்கும் பற்சக்கர மின்சார இயக்கிகள் அல்லது நீரியல் இயக்கிகளால் இயக்கப்படுகின்றன. முழுப் பற்சக்கர நீட்டிப்பு செயல்முறையும் தோல்வியடைவதைத் தடுக்கப் பல பணிநீக்கங்கள் பொதுவாக வழங்கப்படுகின்றன. மின்சார ரீதியாகவோ அல்லது நீரியல் முறையில் இயக்கப்பட்டாலும், தரையிறக்கப் பற்சக்கரம் பொதுவாகப் பல மூலங்களிலிருந்து இயக்கப்படலாம். மின் அமைப்பு தோல்வியுற்றால், அவசரக்கால நீட்டிப்பு அமைப்பு எப்போதும் பயன்பாட்டில் கிடைக்கும். இது கைமுறையாக இயக்கப்படும் சுழற்றி அல்லது எக்கியினைப் பயன்படுத்தலாம். இது மேல்நோக்கிப் பிரிக்கப்பட்டு, ஈர்ப்பு மற்றும்/அல்லது காற்றோட்டம் காரணமாக தரையிறங்கும் பற்சக்கரம் செயல்படவும் தடுக்கவும் அனுமதிக்கிறது.  
தரையிறங்கும் போது ஏதேனும் ஒரு சக்கரக் கால் மட்டும் நீட்டிக்கத் தவறும் சந்தர்ப்பங்களில், வானோடி அனைத்து தரையிறங்கும் பற்சக்கரங்களையும் திரும்பப் பெற்று, சக்கரமில்லாத் தரையிறங்கும் முறையினைத் தேர்வு செய்யலாம். ஏனெனில் ஒரு பற்சக்கரம் இல்லாததை விடப் பற்சக்கரங்களே இல்லாமல் தரையிறக்கம் செய்யும் போது வானூர்தியினைக் கட்டுப்படுத்துவது எளிது என்று வானோடி நம்பலாம்.  
ஏ-10 தண்டர்போல்ட் 2 போன்ற சில வானூர்திகள் பற்சக்கரமில்லா தரையிறங்குவதைப் பாதுகாப்பானதாக மாற்றுவதற்காகக் குறிப்பாக வடிவமைக்கப்பட்டுள்ளன. ஏ-10-இன் விடயத்தில், பின்வாங்கக்கூடிய பிரதானச் சக்கரங்கள் அவற்றின் பொறி அறையிலிருந்து வெளியே நீண்டுள்ளன, எனவே விமானம் கிட்டத்தட்ட பற்சக்கரமில்லா தரையிறக்கங்களுமாக உருண்டு செல்லும்.
# சக்கரமில்லாத் தரையிறக்கம்

## ஆளில்லா பற்சக்கரமில்லாத் தரையிறக்கம்

வானூர்தி தங்கள் குழுவினரால் கைவிடப்பட்ட பின்னர் ஒப்பீட்டளவில் வெற்றிகரமான பற்சக்கரமில்லா தரையிறக்கத்தினை மேற்கொண்டதற்கான எடுத்துக்காட்டுகள் உள்ளன.  
செருமன் ஜங்கர்சு ஜு 88 குண்டுவீச்சு விமானம், ஏப்ரல் 1942-இல் சோவியத் கப்பல் மீதான தாக்குதலுக்குப் பிறகு, இதன் வானோடி குழுவினரால் கைவிடப்பட்டு, நோர்வேயின் வடக்கே உள்ள பின்மார்க் உள்ள கார்ட்டெவாரில் ஒரு மலைப்பகுதியில் தரையிறங்கியது. இது 1988இல் மீட்கப்பட்டது. தற்போது இந்த வானூர்தி போடோ விமான நிலையத்தில் உள்ள நோர்ஸ்க் லுப்ட்பர்ட்சு அருங்காட்சியகத்தில் (நோர்வே வானூர்தி அருங்காட்சியகத்தில்) காட்சிக்கு வைக்கப்பட்டுள்ளது.  
செப்டம்பர் 27,1956 அன்று ஒரு பெல் எக்சு-2 சோதனை வானூர்தி, மாக் 3.2இன் வான்வழி வேகச் சாதனையை நிறுவிய பின்னர், தொடர்ச்சியான கீழ்நோக்கி வீழ்தல் மற்றும் இயக்குபொறி இல்லாமலேயே சறுக்கிய பிறகு ஆளில்லா வானூர்தியினைப் பாலைவனத்தில் தரையிறக்கினர். இது மேலோட்டமாக மட்டுமே சேதமடைந்ததாகக் கருதப்பட்டது. ஆனால் தாக்கத்தின் போது மூன்று துண்டுகளாக உடைந்தது. வானோடியின் கட்டுப்பாட்டை இழந்த வானூர்தியிலிருந்து வானோடி தனது தப்பிக்கும் முறையைப் பயன்படுத்தி சுமார் 40,000 அடி (12,000 மீ) உயரத்திலிருந்து குதித்தார். ஆனால் வானோடியின் பொதி பாலைவனத்தில் மோதியதால் கொல்லப்பட்டார்.  
நன்கு அறியப்பட்ட அமெரிக்க வான்படை கன்வேயர் எப்-106 டெல்டா டார்ட், வால் எண் *58-0787*. 1970 பிப்ரவரியில், மொன்டானாவின் மீது ஒரு தட்டையான சுழற்சியில் நுழைந்தது. வானோடி வெளியேறியதைத் தொடர்ந்து, வானூர்தியின் சுழற்சி நிலைபெற்றது. மேலும் டெல்டா டார்ட் மொன்டானாவின் பிக் சாண்டிக்கு அருகிலுள்ள ஒரு வயலில் கீழே விழும் வரை பல மைல்கள் பறந்தது. வானூர்தி (பின்னர் கார்ன்பீல்ட் பாம்பெர் என்று செல்லப்பெயர் பெற்றது) பழுதுபார்க்கப்பட்டு சேவைக்குத் திரும்பியது. எப்-106 சேவையிலிருந்து திரும்பப் பெறப்பட்ட பின்னர், அமெரிக்க விமானப்படையின் தேசிய அருங்காட்சியகத்திற்கு வழங்கப்பட்டது.
# நிசான் வேலுப்பிள்ளை

**நிசான் வேலுப்பிள்ளை** (*Nishan Velupillay*, பிறப்பு: 7 மே 2001) ஓர் ஆத்திரேலியத் தொழில்-சார் காற்பந்தாட்ட வீரர் ஆவார். இவர் ஆத்திரேலியத் தேசியக் காற்பந்தாட்ட அணியிலும், மெல்பேர்ண் விக்டரி கழகத்திலும் நடுக்களத்தில் விளையாடி வருகிறார்.
# நிசான் வேலுப்பிள்ளை

## தொடக்க வாழ்க்கை

நிசான் வேலுப்பிள்ளை ஆத்திரேலியாவில் விக்டோரியா மாநிலத்தில் மெல்பேர்ண் நகரில் இலங்கைத் தமிழ்ப் பெற்றோருக்குப் பிறந்தவர். மல்கிரேவ் மசினோட் கல்லூரியில் தொடக்கக் கல்வியைக் கற்றார்.
# நிசான் வேலுப்பிள்ளை

## காற்பந்தாட்ட வாழ்க்கை

நிசான் கிளென் எய்ரா காற்பந்தாட்டக் கழகத்தில் இளையோர் அகாதமியில் தனது காற்பந்தாட்டப் பயிற்சியைப் பெற்றார்.  
நிசான் 2019 இல் மெல்போர்ன் விக்டரி காற்பந்து அணியுடன் தனது முதல் தொழில்முறை ஒப்பந்தத்தில் கையெழுத்திட்டார். 2021 மே 19 அன்று சிட்னிக்கு எதிரான 0-2 தோல்வியில் மாற்று வீரராக முதன் முதலில் களமிறங்கினார். 2021 திசம்பர் 11 அன்று, தனது முதல் தொழில்முறை இலக்கை அடிலெய்டு யுனைடெட் அணிக்கு எதிராக விளையாடி, 2-1 என்ற கணக்கில் வென்றார்.
# நிசான் வேலுப்பிள்ளை

## பன்னாட்டு காற்பந்தாட்டம்

2024 அக்டோபரில், சீனா, சப்பான் அணிகளுக்கு எதிரான 2026 பீஃபா உலகக்கோப்பை காற்பந்து தகுதிப் போட்டிகளுக்கு ஆத்திரேலியத் தேசிய அணியில் விளையாட நிசான் அழைக்கப்பட்டார். 2024 அக்டோபர் 10 அன்று, நிசான் 83வது நிமிடத்தில் மிட்செல் டியூக்கிற்குப் பதிலாக முதல் தடவையாக விளையாடத் தொடங்கினார். 7 நிமிடங்களுக்குப் பிறகு, ஒரு இலக்கை அடித்து சீனாவை 3-1 என்ற கணக்கில் வென்றார்.
# நிசான் வேலுப்பிள்ளை

## சிறப்புகள்

;மெல்பேர்ண் விக்டரி:
- 2021 ஆத்திரேலியக் கிண்ணம்
- ஆண்டில் சிறந்த இளம் வீரர்: 2021–22
# நிசான் வேலுப்பிள்ளை

## பன்னாட்டு இலக்குகள்

| இல. | நாள் | அரங்கு | எதிராளி | ஆட்ட எண்ணிக்கை | முடிவு | போட்டி |
| --- | --- | --- | --- | --- | --- | --- |
| 1. | 10 அக்டோபர் 2024 | அடிலெய்டு நீள்வட்ட அரங்கம், அடிலெயிட், ஆத்திரேலியா | '3'''–1 | align= 3–1 | 2026 பீஃபா உலகக்கோப்பை தகுதி-காண் போட்டி |  |
| 2. | 20 மார்ச் 2025 | சிட்னி காற்பந்து விளையாட்டரங்கு, சிட்னி, ஆத்திரேலியா | '2'''–0 | align= 5–1 |  |  |
# மன்னர் ஜார்ஜ் மண்டபம், கோலார் தங்க வயல்

**மன்னர் ஜார்ஜ் மண்டபம்** (*King George Hall*) என்பது இந்தியாவின் கோலார் தங்க வயல் நகரில் உள்ள ஒரு நகர மண்டபம் ஆகும். இது ராபர்ட்சன்பேட்டையின் மையத்தில் அமைந்துள்ளது. இது இந்தியாவின் அக்காலத்திய பேரரசர் ஜார்ஜ் மன்னரின் நினைவாக கட்டப்பட்டது. இக்கட்டடம் *விக்டோரியன் கட்டிடக்கலை* பாணியில் கட்டபட்டது. இதன் முன் ஒரு புல்வெளியும், தோட்டமும் உள்ளது.
# குளோரைல் புளோரைடு

**குளோரைல் புளோரைடு** (*Chloryl fluoride*) என்பது ClO<sub>2</sub>F என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். பொதுவாக குளோரின் புளோரைடுகள் ஆக்சிசன் மூலங்களுடன் வினையில் ஈடுபடும்போது பக்கவிளைபொருளாக குளோரைல் புளோரைடு உருவாகிறது. குளோரிக் அமிலத்தின் அசைல் புளோரைடாக இச்சேர்மம் வகைப்படுத்தப்படுகிறது.
# குளோரைல் புளோரைடு

## தயாரிப்பு

குளோரைல் புளோரைடு முதன்முதலில் 1942 ஆம் ஆண்டில் இசுமிட்சு மற்றும் சூமேக்கர் ஆகியோரால் கண்டறியப்பட்டது. குளோரின் ஈராக்சைடை புளோரினேற்றம் செய்து இவர்கள் குளோரைல் புளோரைடைத் தயாரித்தனர். சோடியம் குளோரேட்டு மற்றும் குளோரின் முப்புளோரைடு ஆகியவற்றின் எதிர்வினையால் குளோரைல் புளோரைடு மிகவும் வசதியாகத் தயாரிக்கப்படுகிறது. வெற்றிடப் பின்னக் காய்ச்சி வடித்தலால் சுத்திகரிக்கப்படுகிறது. அதாவது இந்த உப்பை மற்ற பொருட்களிலிருந்து தனித்தனியாகத் தேர்ந்தெடுத்து ஒடுக்கப்படுகிறது. குளோரைல் புளோரைடு −6 °செல்சியசு வெப்பநிலையில் கொதிக்கும் வாயுவாகும்:  
:6 NaClO<sub>3</sub> + 4 ClF<sub>3</sub> → 6 ClO<sub>2</sub>F + 2 Cl<sub>2</sub> + 3 O<sub>2</sub> + 6 NaF
# குளோரைல் புளோரைடு

## கட்டமைப்பு

O<sub>2</sub>F<sub>2</sub> சேர்மத்திற்கு மாறாக, குளோரைல் புளோரைடு ஒரு பிரமிடு மூலக்கூறு கட்டமைப்பில் உள்ளது. இணைதிறன் கூடு எலக்ட்ரான் சோடிகளின் தள்ளுகைக் கொள்கை இக்கட்டமைப்பை கணித்துள்ளது. மாறுபட்ட கட்டமைப்புகள் ஆக்சிஜன் மற்றும் புளோரின் ஈந்தணைவிகள் நேர்மறை ஆக்சிசனேற்ற நிலைகளில் குளோரின் இருப்பதற்கான போக்கை பிரதிபலிக்கிறது. தொடர்புடைய Cl-O-F சேர்மமான பெர்குளோரைல் புளோரைடு, (ClO<sub>3</sub>F) நான்முகி வடிவத்தில் உள்ளது. தொடர்புடைய புரோமின் சேர்மமான புரோமைல் புளோரைடு (BrO<sub>2</sub>F) குளோரைல் புளோரைடு போன்ற அதே கட்டமைப்பை ஏற்றுக்கொள்கிறது, அதேசமயம் அயோடைல் புளோரைடு (IO<sub>2</sub>F) நிலையான நிலைமைகளின் கீழ் பல்லுரு பொருளை உருவாக்குகிறது.
# மலேசிய கூட்டரசு சாலை 10

**மலேசிய கூட்டரசு சாலை 10** (ஆங்கிலம்: *Malaysia Federal Route 10*; மலாய்: *Laluan Persekutuan Malaysia 10* என்பது மலாயா தீபகற்பத்தின் மத்தியப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும்.  
மலேசியாவின் பழைமையான சாலைகளில் இந்தச் சாலையும் ஒன்றாகும்.  
122.21 கி.மீ. (75.94 மைல்) நீளம் கொண்ட இந்தச் சாலை பகாங் தெமர்லோ நகரத்தையும் நெகிரி செம்பிலான் கிம்மாஸ் நகரத்தையும் இணைக்கின்றது.
# மலேசிய கூட்டரசு சாலை 10

## பொது

மலேசிய கூட்டரசு சாலை 10-இன் கிலோமீட்டர் '0' *(Kilometre Zero)* என்பது; மத்திய தீபகற்ப மலேசியாவின் முக்கிய கூட்டரசு சாலையான மலேசிய கூட்டரசு சாலை 1யும்; மலேசிய கூட்டரசு சாலை 10-யும்; இணையும் இடமான நெகிரி செம்பிலான் கிம்மாஸ் நகரத்தில் உள்ளது.  
மலேசிய கூட்டரசு சாலை 10-இன் பெரும்பாலான பிரிவுகள், ஜேகேஆர் R5 *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# மலேசிய கூட்டரசு சாலை 10

## தெமர்லோ

தெமர்லோ நகரம் மலேசியாவில் மிகப் பழைமையான நகரங்களில் தெமர்லோ நகரமும் ஒன்றாகும். 19-ஆம் நூற்றாண்டில் கட்டப்பட்ட காலனிய கால கட்டிடங்களும்; கடை வீடுகளும் இன்றும் பழைய வரலாற்றை அங்கு பறைசாற்றுகின்றன.  
தெமர்லோ நகரம், தீபகற்ப மலேசியாவின் மையம் (*Centre of Peninsular Malaysia*) என உறுதி செய்யப்பட்டு உள்ளது. லஞ்சாங் கம்போங் பாயா சிப்புட் எனும் இடத்தில் அந்த மையப்புள்ளி அமைந்து உள்ளது.
# லிம்பர் வனவிலங்கு காப்பகம்

**லிம்பர் வனவிலங்கு காப்பகம்** (*Limber Wildlife Sanctuary*) அல்லது காசிங் வனவிலங்கு காப்பகம் என்பது சம்மு-காசுமீரில் உள்ள ஒரு வனவிலங்கு காப்பகம் ஆகும். இங்கு அரிய மார்க்கோர் காட்டு ஆடுகளைப் பாதுகாப்பதில் கவனம் செலுத்தும் மாநிலத்தின் நான்காவது தேசியப் பூங்கா இதுவாகும். சம்மு-காசுமீர் அரசால் அறிவிக்கப்பட்டபடி இது சுற்றுச்சூழல் உணர்திறன் மண்டலத்தின் ஒரு பகுதியாகும்.
# லிம்பர் வனவிலங்கு காப்பகம்

## அமைவிடம்

லிம்பர் வனவிலங்கு காப்பகம் சுனார் 26.00 சதுர மீட்டர் பரப்பளவைக் கொண்டுள்ளது. இது சம்மு-காசுமீரின் பாரமுல்லா மாவட்டத்தில் ஜீலமின் வடக்குக் கரையில் அமைந்துள்ளது. இது பாக்கித்தானுடன் இந்தியா வைத்திருக்கும் பன்னாட்டு அதிகார வரம்பான எல்லைக் கட்டுப்பாட்டுக் கோட்டிற்கு அருகில் உள்ளது. இது சிறிநகரிலிருந்து சுமார் 70 கி. மீ. தொலைவில் அமைந்துள்ளது.
# லிம்பர் வனவிலங்கு காப்பகம்

## வனவிலங்குகள்

லிம்பர் வனவிலங்கு காப்பகம் மார்க்கோர் காட்டு ஆடுகளுக்கான பாதுகாப்பு களமாகும். மற்ற வகை ஆடுகளைத் தவிர, லிம்பர் வனவிலங்கு சரணாலயத்தில் இமயமலை கத்தூரி மான், சிறுத்தை மற்றும் பழுப்பு கரடிகள் உள்ளன. சுமார் 120 வகையான பறவைகளும் 20 வகையான பாலூட்டிகளும் இங்குக் காணப்படுகின்றன.
# லிம்பர் வனவிலங்கு காப்பகம்

## புவிசார் சுற்றுச்சூழல் சேதம்

2005 அக்டோபர் 8 அன்று ஏற்பட்ட பூகம்பத்தின் போது தொலைதூரப் பகுதியில் உள்ள லிம்பர் வனவிலங்கு சரணாலயத்தில் புவி-சுற்றுச்சூழல் சேதம் ஏற்பட்டது. சம்மு-காசுமீர் அரசு பாதிக்கப்பட்ட குடும்பங்களுக்கு ரூ 30,000 மற்றும் புனரமைப்பு நோக்கங்களுக்காக ரூ 1 லட்சம் வழங்கியது.
# நைனித்தால் உதம்சிங் நகர் மக்களவைத் தொகுதி

**நைனித்தால் உதம்சிங் நகர் மக்களவைத் தொகுதி** (*Nainital–Udhamsingh Nagar Lok Sabha constituency*) இந்தியாவின் உத்தராகண்டு மாநிலத்தில் உள்ள ஐந்து மக்களவைத் தொகுதிகளில் ஒன்றாகும். இது நைனித்தால் (பகுதி), உதம்சிங் நகர் ஆகிய இரண்டு மாவட்டங்களை உள்ளடக்கியது. மக்களவை தொகுதிகளின் எல்லை நிர்ணயத்தைத் தொடர்ந்து 2009ஆம் ஆண்டில் இந்தத் தொகுதி உருவாக்கப்பட்டது.
# நைனித்தால் உதம்சிங் நகர் மக்களவைத் தொகுதி

## சட்டமன்றத் தொகுதிகள்

நைனித்தால் உதம்சிங் நகர் மக்களவைத் தொகுதி பின்வரும் பதினான்குச் சட்டப்பேரவைத் தொகுதிகளைக் கொண்டுள்ளது
| 56 | லால்குவான் | நைனித்தால் | மோகன் சிங் பிஷ்ட் | பாஜக | பாஜக |
| --- | --- | --- | --- | --- | --- |
| 57 | பீம்தால் | ராம் சிங் கைரா | பாஜக | பாஜக |  |
| 58 | நைனித்தால் (ப.இ.) | சரிதா ஆர்யா | பாஜக | பாஜக |  |
| 59 | கல்த்வானி | சுமித் ஹிருதயேஷ் | இதேகா | பாஜக |  |
| 60 | கலதுங்கி | பன்ஷிதர் பகத் | பாஜக | பாஜக |  |
| 62 | ஜஸ்பூர் | உதம் சிங் நகர் | ஆதேசு சிங் சவுகான் | இதேகா | இதேகா |
| 63 | காசிப்பூர் | திரிலோக் சிங் சீமா | பாஜக | பாஜக |  |
| 64 | பஜ்பூர் (ப,இ.) | யஷ்பால் ஆர்யா | இதேகா | பாஜக |  |
| 65 | கட்பூர் | அரவிந்த் பாண்டே | பாஜக | பாஜக |  |
| 66 | ருத்ராப்பூர் | சிவ் அரோரா | பாஜக | பாஜக |  |
| 67 | கிச்சா | திலக் ராஜ் பெஹர் | இதேகா | பாஜக |  |
| 68 | சிதார்கஞ்ச் | சவுரப் பகுகுணா | பாஜக | பாஜக |  |
| 69 | நானகமட்டா (ப.கு.) | கோபால் சிங் ராணா | இதேகா | பாஜக |  |
| 70 | கதிமா | பூவான் சந்திர காப்ரி | இதேகா | பாஜக | } |
# நைனித்தால் உதம்சிங் நகர் மக்களவைத் தொகுதி

## நாடாளுமன்ற உறுப்பினர்கள்

| 2009 | கரண் சந்த் சிங் பாபா | இந்திய தேசிய காங்கிரசு |
| --- | --- | --- |
| 2014 | பகத்சிங் கோசியாரி | பாரதிய ஜனதா கட்சி |
| 2019 | அஜய் பட் |  |
| 2024 | } |  |
# மலேசிய கூட்டரசு சாலை 11

**மலேசிய கூட்டரசு சாலை 11** (ஆங்கிலம்: *Malaysia Federal Route 11*; மலாய்: *Laluan Persekutuan Malaysia 11* என்பது மலாயா தீபகற்பத்தின் மத்தியப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும்.  
மலேசியாவின் பழைமையான சாலைகளில் இந்தச் சாலையும் ஒன்றாகும். இந்தச் சாலை பெரா ஏரி மற்றும் பண்டார் துன் அப்துல் ரசாக் நகடம் வழியாகச் சென்று நெகிரி செம்பிலான் மற்றும் பகாங் மாநிலங்களின் எல்லையைக் கடக்கிறது.  
61.33 கி.மீ. (38.11 மைல்) நீளம் கொண்ட இந்தச் சாலை நெகிரி செம்பிலான் செர்த்திங் நகரத்தையும் பகாங் பண்டார் துன் அப்துல் ரசாக் நகரத்தையும் இணைக்கிறது.
# மலேசிய கூட்டரசு சாலை 11

## பொது

மலேசிய கூட்டரசு சாலை 10-இன் கிலோமீட்டர் '0' *(Kilometre Zero)* என்பது நெகிரி செம்பிலான் மாநிலத்தின் செர்த்திங் நகரத்தில் உள்ளது.  
மலேசிய கூட்டரசு சாலை 10-இன் பெரும்பாலான பிரிவுகள், ஜேகேஆர் R5 *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# மலேசிய கூட்டரசு சாலை 11

## சாலை மாற்றுவழிகளின் பட்டியல்

| குறிப்புகள் |  |  |  |
| --- | --- | --- | --- |
| '''<span>நெகிரி செம்பிலான்
செம்புல் மாவட்ட எல்லை</span>''' |  |  |  |
| **<span>நெகிரி செம்பிலான்-பகாங் எல்லை</span>** |  |  |  |
| '''<span>பகாங்
ரொம்பின் மாவட்ட எல்லை</span>''' |  |  |  |
| மலேசிய சாலைத் துறை அமலாக்க நிலையங்கள் | மலேசிய சாலைத் துறை
(JPJ) அமலாக்க நிலையங்கள் |  |  |
| 4 | **பாலோங் உத்தமா சந்திப்புகள்** | **தென்மேற்கு**'
**பாலோங் உத்தமா சாலை**
பெல்டா பாலோங் 1-16
பெல்டா பாலோங் தீமோர் | T-சந்திப்புகள் |
| 5 | **செபர்தாக்-பெரா செலாத்தான் சந்திப்புகள்** | **வடக்கு**
**செபர்தாக்-பெரா செலாத்தான் சாலை**
கோத்தா இசுகந்தர்
கோத்தா பகாகியா
செபர்தாக்
பெரா நகரம்
பெரா ஏரி | T-சந்திப்புகள் |
| 6 | **கோத்தா சா பண்டார்**
**கோத்தா சா பண்டார் சந்திப்புகள்** | கோத்தா சா பண்டார்
செம்பாக்கா | T-சந்திப்புகள் |
| கம்போங் தெங்கா |  |  |  |
| *கெராத்தோங் ஆற்றுப்பாலம்*' |  |  |  |
| 7 | **பெல்டா கெரோத்தோங் 2 சந்திப்புகள்** | பெல்டா கெராத்தோங் 2 | T-சந்திப்புகள் |
| 8 | **பண்டார் துன் அப்துல் ரசாக்**
**பண்டார் துன் அப்துல் ரசாக் சந்திப்புகள்** | பெல்டா கெராத்தோங் 3
பெல்டா கெராத்தோங் 4 | T-சந்திப்புகள் |
| 9 | **பெல்டா கெராத்தோங் 5 சந்திப்புகள்** | பெல்டா கெராத்தோங் 5 | T-சந்திப்புகள் |
| **<span> பகாவ் கெராத்தோங் நெடுஞ்சாலை</span>** |  |  |  |
| **<span> துன் ரசாக் நெடுஞ்சாலை</span>** |  |  |  |
| 10 | **பண்டார் துன் அப்துல் ரசாக்**
**துன் ரசாக் நெடுஞ்சாலை சந்திப்புகள்** | **துன் ரசாக் நெடுஞ்சாலை**  
**வடக்கு**
பண்டார் முவாட்சாம் சா
கம்பாங்
குவாந்தான்
**** கோலாலம்பூர்
**** கோலா திராங்கானு  
**தெற்கு**
சிகாமட்
மூவார்
**** ஜொகூர் பாரு T-சந்திப்புகள் |  |
# மியான்மரில் வங்காள இந்துக்கள்

திருவிழாவுக்காக வங்காள இந்துக்கள் கூடினர், சுமார் கி.பி.1941-42]]
**மியான்மரில் வங்காள இந்துக்கள்** (*Bengali Hindus in Myanmar*) மியான்மரில் உள்ள வங்காள இந்துக்களின் வரலாறு இடைக்காலத்தில் இருந்து தொடங்குகிறது. அரகானிய மன்னர்கள் வங்காளத்திலிருந்து பிராமணர்களை சோதிடர்களாகவும், தொம்பன்களை அரக்கானில் உள்ள அடுக்குத் தூபிகளை சுத்தம் செய்பவர்களாகவும் கொண்டு வந்தனர். பர்மிய இராச்சியத்தை ஆங்கிலேயர்கள் இணைத்த பிறகு, வங்காள இந்துக்கள் பல்வேறு பதவிகளில் பணிபுரிய பிரித்தானிய பர்மாவிற்கு வந்தனர். நிர்வாகத்தில் பெரிய பிரிவு அதிகாரிகளாக இருந்தனர். அதே நேரத்தில் ஒரு சிறிய அளவிளான மக்கள் பல்வேறு திட்டங்களில் தொழிலாளர்களாக வந்னர். 1920 களில், இரங்கூன், மண்டலை, மாவலமயீனி, பேசின் மற்றும் சிட்டவே போன்ற நகர்ப்புற மையங்களில் வங்காள இந்துக்கள் செழிப்பான ஒரு சமூகமாக இருந்தனர். 1930களின் பிற்பகுதியில் இந்திய எதிர்ப்பு இயக்கங்களில் தொடங்கி, வங்காள இந்துக்கள் நூற்றுக்கணக்காக பிரித்தானிய பர்மாவை விட்டு வெளியேறத் தொடங்கினர். சுதந்திரத்திற்குப் பிறகு, குறிப்பாக 1962 ஆட்சி கவிழ்ப்புக்குப் பிறகு, ஏராளமான வங்காள இந்துக்கள் இந்தியாவுக்குச் சென்றனர்.  
தற்போது, வங்காள இந்து மக்கள் யங்கோன் மற்றும் சிட்டவே நகரங்களிலும், இராகினி மாநிலத்தின் சில அரை நகர்ப்புற மற்றும் கிராமப்புறங்களிலும் குவிந்துள்ளனர். பல்வேறு ஆதாரங்களில் மேற்கோள் காட்டப்பட்ட மதிப்பிடப்பட்ட மக்கள் தொகை 10,000 முதல் 56,000 வரை இருக்கும். 1982 ஆம் ஆண்டு சட்டத்தின்படி வங்காள இந்துக்கள் முழு குடிமக்களாக அங்கீகரிக்கப்படவில்லை. ஆனால் தேசிய சரிபார்ப்புக்கான அடையாள அட்டையை வைத்திருக்க இவர்களுக்கு உரிமை உண்டு.
# மியான்மரில் வங்காள இந்துக்கள்

## அடையாளம்

மியான்மரில், ரோகிங்கியாக்களின் குடியுரிமை பிரச்சினை வங்காள இந்து மக்களிடையே அடையாள நெருக்கடிக்கு வழிவகுத்துள்ளது. ரோகிங்கியாக்கள் தங்களை அடையாளப்படுத்த ரோகிங்கியா என்ற வார்த்தையைப் பயன்படுத்த விரும்புகிறார்கள். மியான்மர் அதிகாரிகள் இவர்களை வங்காளிகள் என்ற வார்த்தையைப் பயன்படுத்துமாறு வலியுறுத்துகின்றனர். ரோகிங்கியாக்கள் சட்டவிரோதமாக வங்காளதேசத்தில் குடியேறியவர்களாக கருதப்படுவதால், இராகினி மாநிலத்தில் உள்ள வங்காள இந்துக்கள் தங்களை அடையாளப்படுத்த வங்காளி என்ற வார்த்தையைப் பயன்படுத்துவதைத் தவிர்க்கிறார்கள். அவர்கள் தங்களை பர்மிய இந்துக்கள் என்று அடையாளப்படுத்த விரும்புகிறார்கள்.  
சமீப காலங்களில், வங்காள இந்துக்கள் ரோகிங்கியாக்களிலிருந்து தங்களை வேறுபடுத்திக் காட்டுவதற்காக சிறிய கைப்பட்டைகளை அணியத் தொடங்கியுள்ளனர். வங்காள இந்து பெண்கள் ரோகிங்கியாக்களிலிருந்து தங்களை வேறுபடுத்திக் காட்ட பொட்டு அணியத் தொடங்கியுள்ளனர்.
# மியான்மரில் வங்காள இந்துக்கள்

## துன்புறுத்தல்

1962இல் ஆட்சி கவிழ்ப்புக்குப் பிறகு, சுமார் 300,000 இந்தியர்கள் மியான்மரை விட்டு வெளியேற வேண்டிய கட்டாயம் ஏற்பட்டது. திருப்பி அனுப்பப்பட்டவர்களில் கிழக்கு வங்காள வம்சாவளியைச் சேர்ந்வங்காள இந்துக்களும் அடங்குவர். திரும்பி வந்த வங்காள இந்து மக்கள் மேற்கு வங்காளத்தின் 24 பர்கானாஸ் மாவட்டத்தில் உள்ள கமர்ஹதி, பராசத், பங்கான் மற்றும் ஹஸ்னாபாத் ஆகிய நான்கு முகாம்களில் குடியேறினர்.
# ஐக்கிய நாடுகள் பாதுகாப்பு அவையின் இடைக்காலப் படைகள் (லெபனான்)

**லெபனானில் ஐக்கிய நாடுகள் பாதுகாப்பு அவையின் இடைக்காலப் படைகள்** (*United Nations Interim Force in Lebanon*), லெபனான்-இஸ்ரேல் எல்லைப்புறத்தில் தெற்கு லெபனானில் உள்ள நகோரா நகரத்தில், 19 மார்ச் 1978 முதல், ஐக்கிய நாடுகள் பாதுகாப்பு அவையின் இடைக்கால அமைதி காக்கும் படைகளின் தலைமையகம் செயல்படுகிறது. இதன் நோக்கம் ஹிஸ்புல்லா இராணுவமயமாக்கலை நிறுத்த உறுதிப்படுத்தவும், கிளர்ச்சியாளர்கள் மற்றும் ஆயுதக் கடத்தலுக்கு எதிராக,லெபனான் இராணுவ நடவடிக்கைகளுக்கு ஆதரவளிக்கவும், லெபனான் அரசாங்கம் இப்பகுதியில் அதன் அதிகாரத்தை மீட்டெடுப்பதே ஆகும்.
ஐக்கிய நாடுகளின் பாதுகாப்பு அவையில் தீர்மானங்கள் 425 மற்றும் 426 மூலம் 19 மார்ச் 1978 இல் நிறுவப்பட்ட ஐ.நா. அமைதி காக்கும் பணியாகும். லெபனான் அரசாங்கம் அப்பகுதியில் தனது அதிகாரத்தை மீட்டெடுக்கும் என்பதை உறுதிப்படுத்துவதற்காக இந்த அமைதிப்படை 1978ல் தெற்கு லெபனானில் பாலஸ்தீனிய கிளர்ச்சி மற்றும் லெபனான் உள்நாட்டுப் போரின் பின்னணியில் வந்தது.1982ல் லெபனான் மீதான இஸ்ரேலிய படையெடுப்பு மற்றும் 2000ல் லெபனானில் இருந்து இஸ்ரேல் வெளியேறியதன் காரணமாக அப்பகுதியில் இராணுவ வெற்றிடத்தை சரிசெய்ய வேண்டியிருந்தது.  
தெற்கு லெபனானில் உள்ள ஐ. நா அமைதிப் படையில் 46 நாடுகளைச் சேர்ந்த 10,500 வீரர்கள் உள்ளனர். தெற்கு லெபனானை "அங்கீகரிக்கப்படாத ஆயுதம் ஏந்தியவர்களிடமிருந்து (ஹிஸ்புல்லா) பாதுகாக்கப்படுவதற்கு உதவும் பணியைக் கொண்டுள்ளது.
# அக்பரின் கல்லறை

**அக்பரின் கல்லறை** (Akbar's tomb) முகலாய வம்சத்தில் மூன்றாவதும் மற்றும் பேரரசருமான அக்பரின் கல்லறையாகும். இவரது மகன் ஜஹாங்கீரால் கட்டப்பட்ட இந்த கல்லறை இந்தியாவின் உத்தரப் பிரதேசத்தின் ஆக்ராவின் புறநகர்ப் பகுதியான சிக்கந்திராவில் 119 ஏக்கர் நிலப்பரப்பில் அமைந்துள்ளது. இதன் கட்டிடங்கள் முக்கியமாக சிவப்பு மணற்கற்களால் கட்டப்பட்டுள்ளன. மேலும் அவை வெள்ளை பளிங்குகளால் செறிவூட்டப்பட்டுள்ளன.
# அக்பரின் கல்லறை

## அமைவிடம்

இது ஆக்ராவின் புறநகர்ப் பகுதியில் உள்ள சிக்கந்திராவில், மதுரா சாலையில் (தே.நெ.சா எண். 2) நகர மையத்திலிருந்து மேற்கு-வடமேற்கே 8 கி. மீ தொலைவில் அமைந்துள்ளது. கல்லறையிலிருந்து சுமார் 1 கிமீ தொலைவில், அவரது விருப்பமான மனைவியான <a href="./மரியம்_உசு-சமானி" rel="mw:WikiLink">மரியம் உசு-சமானி</a>யின் கல்லறை உள்ளது.&nbsp;
# அக்பரின் கல்லறை

## வரலாறு

மூன்றாவது முகலாயப் பேரரசர் முதலாம் அக்பர் 1556 முதல் 1605 வரை ஆட்சி செய்தார். அக்பர் தனது தந்தை நசிருதீன் உமாயூனுக்குப் பிறகு, இந்திய துணைக் கண்டத்தில் முகலாய களங்களை விரிவுபடுத்தவும் ஒருங்கிணைக்கவும் இளம் பேரரசருக்கு உதவிய பைராம் கானின் கீழ் ஆட்சிப் பொறுப்பை ஏற்றார். அக்பர் படிப்படியாக முகலாயப் பேரரசை விரிவுபடுத்தி, முகலாய இராணுவம், அரசியல், கலாச்சாரம் மற்றும் பொருளாதார மேலாதிக்கம் மூலம் இந்திய துணைக் கண்டத்தின் பெரும்பகுதியை உள்ளடக்கினார். அக்பரின் கீழ், முகலாய இந்தியா ஒரு வலுவான மற்றும் நிலையான பொருளாதாரத்தை உருவாக்கியது, இது அளவு மற்றும் செல்வத்தில் மூன்று மடங்காக அதிகரித்தது. இது வணிக விரிவாக்கத்திற்கும் இந்தோ-பாரசீக கலாச்சாரத்தின் அதிக ஆதரவிற்கும் வழிவகுத்தது. தில்லி, ஆக்ரா மற்றும் ஃபதேபூர் சிக்ரி ஆகிய இடங்களிலுள்ள அக்பரின் அரசவைகள் பல மதங்களைச் சேர்ந்த துறவிகள், கவிஞர்கள், கட்டிடக் கலைஞர்கள் மற்றும் கைவினைஞர்களை ஈர்த்தன. மேலும் அவை கலைகள், எழுத்துக்கள் மற்றும் கற்றல் மையங்களாக அறியப்பட்டன.  
அக்பர், அக்டோபர் 3,1605 அன்று, அக்பர் வயிற்றுப்போக்கு தாக்குதலால் நோய்வாய்ப்பட்டார். அதில் இருந்து அவர் ஒருபோதும் மீளவில்லை. அக்பர் அக்டோபர் 26,1605 அன்று இறந்ததாக நம்பப்படுகிறது. அக்பரின் மரணத்திற்குப் பிறகு, அவரது மகன் ஜஹாங்கீர் தனது தந்தையின் கல்லறையை கட்டத் திட்டமிட்டு முடித்தார். இதைக் கட்டுவதற்கு 1,500,000 ரூபாய் செலவானது. மேலும் இதை முடிக்க 3 அல்லது 4 ஆண்டுகள் ஆனது.  
இந்தியாவின் தலைமை ஆளுநர் என்ற முறையில், கர்சன் பிரபு அக்பரின் கல்லறையை விரிவான பழுதுபார்ப்பு மற்றும் மறுசீரமைப்புக்கு உத்தரவிட்டார். இப்பணிகள் 1905 இல் நிறைவடைந்தன. 1904 ஆம் ஆண்டில் பண்டைய நினைவுச்சின்னங்கள் பாதுகாப்புச் சட்டம் நிறைவேற்றப்பட்டதன் தொடர்பாக ஆக்ராவில் உள்ள கல்லறை மற்றும் பிற வரலாற்று கட்டிடங்களை மீட்டெடுப்பது குறித்து கர்சன் திட்டமிட்டார். இந்த திட்டத்தை "கடந்த காலத்திற்கு மரியாதை செலுத்துதல் மற்றும் எதிர்காலத்திற்கு மீட்கப்பட்ட அழகின் பரிசு" என்றும் விவரித்தார். இந்த பாதுகாப்புத் திட்டம் யாத்ரீகர்கள் மற்றும் அருகிலுள்ள மக்கள் கல்லறையை வணங்குவதை ஊக்கப்படுத்தியிருக்கலாம்.  
அக்பர், தனது பிரிய மனைவி மரியம்-உஸ்-ஜமானியின்<nowiki/>மரணத்திற்குப் பிறகு, அவரது கல்லறையைச் சுற்றி ஒரு பெரிய தோட்டத்தை அமைத்தார். அதில் கிபி 1495 இல் சிக்கந்தர் லோடி ஆட்சியின் போது ஒரு திறந்த மாடம் ஒன்று கட்டப்பட்டது. அக்பரின் ஒரே மனைவியாக அவர் அடக்கம் செய்யப்பட்டார்.  
கல்லறையின் முதல் மாடியில், நான்கு பக்கங்களிலும் வளைவுகளுடன் கூடிய அறைகள் உள்ளன. மேலும் அக்பரின் கல்லறை அமைந்துள்ள ஒரு மண்டபமும் உள்ளது. அக்பரின் இரண்டு மகள்களான ஷக்ர்-உன்-நிசா பேகம் மற்றும் அராம் பானு பேகம் ஆகியோரின் கல்லறைகளும் இந்த மண்டபத்தில் உள்ளன.
# அக்பரின் கல்லறை

## கல்லறையில் ஜாட்டுகளின் தாக்குதல்

ஔரங்கசீப்பின் ஆட்சியின் போது, ராஜா ராம் ஜாட் தலைமையில் ஜாட் இன மக்கள் கிளர்ச்சியில் ஈடுபட்டனர். அவர்கள் அக்பரின் கல்லறையை சூறையாடி, தங்கம், நகைகள், வெள்ளி மற்றும் தரைவிரிப்புகளை சூறையாடினர். கல்லறை திறக்கப்பட்டு மறைந்த மன்னரின் எலும்புகள் எரிக்கப்பட்டன. இந்த வெற்றிகரமான தாக்குதல் 1685 இல் முந்தைய தோல்வியுற்ற முயற்சியைத் தொடர்ந்து வந்தது, இதன் விளைவாக முகலாயர்களுக்கும் ஜாட்டுகளுக்கும் இடையிலான மோதல் அதிகரித்தது.
# அக்பரின் கல்லறை

## இதனையும் காண்க

- அக்பர்
- அக்பர்நாமா
# நகோரா

**நகோரா** (*Naqoura*) (, தெற்கு லெபனான் பிரதேசத்தில் தெற்கு ஆளுநரகத்தில் உள்ள டயர் மாவட்டத்தில் அமைந்த ஒரு சிற்றூர் ஆகும். இது இஸ்ரேல்-லெபனான் எல்லைப்புறத்தில் உள்ளது. தெற்கு லெபனான் பகுதியில் லெபனான் அரசு இராணுவத்தை நிலை நிறுத்தவும்; ஹிஸ்புல்லா கிளர்ச்சியாளர்களை ஒடுக்கவும், இவ்வூரில் 23 மார்ச் 1978 முதல் ஐக்கிய நாடுகள் பாதுகாப்பு அவையின் இடைக்காலப் படைகளின் தலைமையகம் செயல்படுகிறது.
# தூடூ

**தூடூ** (*Dudu*), இந்தியாவின் இராஜஸ்தான் மாநிலத்தில் 17 மார்ச் 2023 அன்று புதிதாக நிறுவப்பட்ட தூடூ மாவட்டத்தின் நிர்வாகத் தலைமையிட நகரம் ஆகும். இது மாநிலத் தலைநகரம் ஜெய்ப்பூருக்கு தென்மேற்கே 65 கிலோ மீட்டர் தொலைவில் உள்ளது.
# தூடூ

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 2618 குடும்பங்கள் கொண்ட தூடூ நகரத்தின் மக்கள் தொகை14,961 ஆகும். பாலின விகிதம் 1000 ஆண்களுக்கு 943 பெண்கள் வீதம் உள்ளனர். சராசரி எழுத்தறிவு 73.13% ஆக உள்ளது. பட்டியல் சாதியினரும் பட்டியல் பழங்குடியினரும் முறையே 2,924 மற்றும் 246 ஆக உள்ளனர்.
# பன்மொழி (கணினி)

கணினியியலில், **பன்மொழி** (*polyglot*) என்பது பல நிரல் மொழிகளில் அல்லது கோப்பு வடிவங்களில் செல்லுபடியாகும் வகைகளில் எழுதப்படும் செய்நிரல் அல்லது துணைநிரல்கள் (அல்லது பிற கோப்புகள்) ஆகும். இந்தப் பெயர் பன்மொழிப் புலமை ஒப்பீடாக அழைக்கப்படுகிறது. ஒரு **பன்மொழிக் கோப்பு** இரண்டு அல்லது அதற்கு மேற்பட்ட வெவ்வேறு வடிவங்களிலிருந்து நிரல்தொடரி இணைப்பின் மூலம் உருவாக்கப்படுகிறது.
# நேற்று இன்று நாளை

**நேற்று இன்று நாளை** (*Netru Indru Naalai*) என்பது கீழ்கண்டவற்றைக் குறிக்கலாம்:  
- *நேற்று இன்று நாளை* (1974 திரைப்படம்), 1974 திரைப்படம்
- *நேற்று இன்று நாளை* (2008 திரைப்படம்), 2008 திரைப்படம்
- *நேற்று, இன்று, நாளை* (இசை), மணிரத்னம் இசை நிகழ்ச்சி
# அசோக்சிமெத்தேன்

**அசோக்சிமெத்தேன்** (*Azoxymethane*) என்பது C<sub>2</sub>H<sub>6</sub>N<sub>2</sub>O என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். உயிரியல் ஆராய்ச்சியில் பயன்படுத்தப்படும் புற்றுநோய் மற்றும் நரம்பு நச்சியல் வேதிச் சேர்மம் ஆகும். இச்சேர்மம் அசோமெத்தேனின் ஆக்சைடு ஆகும். குறிப்பாக பெருங்குடல் புற்றுநோயைத் தூண்டுவதற்கு இது காரணியாக இருக்கும்.
# வெள்ளி ஐப்போநைட்ரைட்டு

## தயாரிப்பு

வெள்ளி ஐப்போநைட்ரைட்டு 1948 ஆம் ஆண்டில் கண்டறியப்பட்டது.  
தண்ணீரில் கரைக்கப்பட்ட சோடியம் ஐப்போநைட்ரைட்டுடன் வெள்ளி நைட்ரேட்டைச் சேர்த்து வினைபுரியச் செய்து வெள்ளி ஐப்போநைட்ரைட்டு தயாரிக்கப்படுகிறது.  
:Na<sub>2</sub>N<sub>2</sub>O<sub>2</sub> + 2AgNO<sub>3</sub> → Ag<sub>2</sub>N<sub>2</sub>O<sub>2</sub> + 2 NaNO<sub>3</sub>
அதிகப்படியான வெள்ளி நைட்ரேட்டு பழுப்பு அல்லது கருப்பு நிற வீழ்படிவை அளிக்கிறது. ஒளியில் வெளிப்படும்போது வெள்ளி ஐப்போநைட்ரைட்டு மெல்ல சிதைவடைகிறது.